laion/Wikipedia-Exotic huggingface dataset:
সুয্যে লিনাক্স

সুয্যে লিনাক্স (ইংরেজি: SUSE Linux) একটি ইউনিক্স-সদৃশ লিনাক্স কার্নেল-ভিত্তিক কম্পিউটার অপারেটিং সিস্টেম। ওপেন সোর্স প্রকল্প থেকে আগত সিস্টেম ও এপ্লিকেশন সফটওয়্যারসহ এটি বিতরণ করা হয়। সুয্যে লিনাক্সের মূল জার্মানীতে, এটি “সফটওয়্যার এবং সিস্টেম ডেভেলপমেন্ট”-এর জার্মান প্রতিশব্দের সংক্ষিপ্ত রূপ। জার্মানে শেকড় হলেও, এর উন্নয়ন হয়েছে ইউরোপে। প্রথম সংস্করণটি বেরোই ১৯৯৪ সালে। এটি সবচেয়ে পুরোনো বহাল বাণিজ্যিক ডিস্ট্রিবিউশন। ইয়াস্ট কনফিগারেশন টুলের জন্যে এটি সমাধিক পরিচিত। নোভেল সুয্যে ও তাদের ট্রেডমার্ক ২০০৩ সালে কিনে নেয়। ওপেন ইনভেনশন নেটওয়ার্কের অন্যতম প্রতিষ্ঠাতা সদস্য নোভেল ভাবলো, তাদের উন্নয়ন প্রক্রিয়ার একটি গুরুত্বপূর্ণ অংশ হবে কম্যুনিটি, যার জন্যে তারা ওপেনসুয্যে প্রকল্পের শুরু করে। ৫০০ এরও অধিক ডেভেলপারকে নোভেল ২০০৪ সালে সুয্যের জন্যে নিয়োগ দেয়। এপ্রিল ২৭, ২০১১ সালে দ্য এটাচমেন্ট গ্রুপ নোভেল কিনে নেয়, যা সুয্যেকে একটি স্বাধীন ব্যবসায়িক ইউনিটে রূপান্তর করে। পরবর্তীতে, অক্টোবর ২০১৪তে, পুরো এটাচমেন্ট গ্রুপউ মাইক্রো ফোকাস ইন্টারনেশনাল ক্রয় করে। একটি স্বাধীন ব্যবসায় বিভাগ হিসেবে সুয্যে চলতে থাকলো। জুলাই ২, ২০১৮ সালে, ঘোষণা দেয়া হয় যে, মাইক্রো ফোকাস, সুয্যে ব্লিজ ১৮-৬৭৯ জিএমবিএইচের কাছে বিক্রি করে দিবে। ১৯৯২ সালে গঠিত হওয়া গিসেলশেপ ফার সফটওয়্যার অ্যান্ড এন্দউইকলাং-এর মূল উদ্দেশ্য ছিলো সফটওয়্যার ডেভেলপ করা ও ইউনিক্স গোষ্ঠির পরামর্শক হিসেবে থাকা। গ্রুপটি পরে, লিনাক্স বিতরণের সিদ্ধান্ত নিলো। সুয্যে নামটি বাছাই করা হলো। গেকো নামের একপ্রজাতির গিরগিটি এখন এটার দাপ্তরিক লোগো ও মাস্কট। দুটো ব্র‍্যান্ডের অধীনের সুয্যে লিনাক্স রয়েছে, ওপেনসুয্যে এবং সুয্যে লিনাক্স এন্টারপ্রাইজ। ওপেনসুয্যে ফ্রি ও সম্প্রদায়-ভিত্তিক ডিস্ট্রিবিউশন, যার চালক ওপেনসুয্যে প্রকল্প। এটায় কিছু অত্যাধুনিক ব্লিডিং এজ লিনাক্স প্রযুক্তি রয়েছে এবং হোম ব্যবহারকারীদের লক্ষ্য করেই এর নির্মান। সুয্যে লিনাক্স এন্টারপ্রাইজ হলো প্রধান এন্টারপ্রাইজগুলোকে লক্ষ্য করে নির্মিত সুয্যের পরীক্ষিত ও সনদপ্রাপ্ত ওপেন সোর্স সমাধান। Arthur Griffith, CompTIA Linux+ Certification (Virtual Training Company, 2004) "Novell Completes Merger with Attachmate and Patent Sale to CPTN Holdings LLC"। novell.com। সংগ্রহের তারিখ ২৮ এপ্রিল ২০১১।  "Micro Focus to Buy Attachmate in $1.2 Billion Share Deal"। Bloomberg L.P.। ১৫ সেপ্টেম্বর ২০১৪। সংগ্রহের তারিখ ১৫ সেপ্টেম্বর ২০১৪।  "Proposed sale of the SUSE Business"। otp.investis.com। সংগ্রহের তারিখ ২০১৮-০৭-০২।  সুয্যে openSUSE.org প্ল্যানেট সুয্যে
কুরঘান জেলা

কুরঘান আফগানিস্তানের ফারিয়ব প্রদেশের একটি জেলা। এটি আন্দখল জেলার পশ্চিম অংশ হিসেবে ২০০৫ সালে গঠন করা হয়েছিল। জেলাটির কেন্দ্রীয় শহর কোরানঘন আন্দখয় এর খুব কাছাকাছি অবস্থান করছে, যেটি ৩১৭ মিটার উচ্চতায় অবস্থিত। জেলাটির অবস্থান বলতে গেলে ৭৯৭ বর্গকিলোমিটার (৩০৮ মা২) এবং এখানে মোট ১৩টি গ্রাম রয়েছে। ২০০৩ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭,১১৬ জন এর মত। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৫।  Ministry of Rural Rehabilitation and Development, পৃ. 1। Ministry of Rural Rehabilitation and Development, পৃ. 2।
শিরিন তাগাব জেলা

শিরিন তাকাব (এর অর্থ হল উজবেক ভাষায়: "মিস্টি পানি", এছাড়াও পরিচিত কোহ-ই-সাইয়েদ) আফগানিস্তানের ফারিয়ব প্রদেশের একটি জেলা। ২০০৪ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৬৫,৮০০ জন এর মত। যার মধ্যে থেকে ১০% পশতুন, ১০% তাজিক এবং ৮০% উজবেক সম্প্রদায়ের লোকজনের বসতি ছিল। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৫।  "District Profile" (পিডিএফ)। UNHCR। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ অক্টোবর ২০১৫।
বিক্রমশীলা সেতু

বিক্রমশীলা সেতু হল ভারতের ধর্মপালা (৭৮৩ থেকে ৮২০ এ.ডি.) দ্বারা প্রতিষ্ঠিত বিক্রমশিলার প্রাচীন মহাবিহারের নামে ভারতের বিহার রাজ্যের ভাগোপুরের কাছে গঙ্গা জুড়ে নির্মিত একটি সেতু। বিক্রমশীলা সেতু ভারতে জলের উপরে অবস্থিত সেতুসমূহের মধ্যে ৬ষ্ঠ দীর্ঘতম সেতু। ৬.৭ কিলোমিটার দীর্ঘ দুটি লেন সেতু গঙ্গার দুই তীরে অবস্থিত এনএইচ ৮০ এবং এনএইচ ৩১ এর মধ্যে একটি সংযোগ হিসেবে কাজ করে । সেতুটি গঙ্গার দক্ষিণ তীরে ভাগলপুরের পাশে বারারি ঘাট থেকে উত্তর তীরের নুগাচিয়া পর্যন্ত নির্মিত হয়েছে। এটি ভাগলপুরকে পূর্ণিয়া ও কৈথারে মধ্যে সংযোগ করে। এর ফলে ভাগলপুর এবং গঙ্গার বিপরীত তীর জুড়ে অবস্থিত স্থানগুলি মধ্যে সড়ক দূরত্ব যথেষ্ট পরিমাণে হ্রাস পেয়েছে। যাইহোক, সেতুতে যানবাহন বৃদ্ধির কারণে দুর্ঘটনা বেড়েছে এবং এখন এটির সমান্তরাল আরেকটি সেতু নির্মাণের দাবি করা হয়েছে। ২০১৮ সালের জুনে, ২৪ কিলোমিটার দীর্ঘ বিক্রমশিলা-কাতারিয়া রেল-কম-রোড সেতু বিক্রমশিলা রেলওয়ে স্টেশন (গঙ্গার দক্ষিণে পীরপন্থি) এবং কাতারিয়া রেলওয়ে স্টেশন (নাগুচিয়া রেলওয়ে স্টেশনের কাছে) এর মধ্যে ২,৩৭৯.০১ কোটি টাকা ব্যয়ে নির্মানের জন্য অনুমোদিত ছিল। বিহারে সেতু দীর্ঘতম সেতুসমূহের তালিকা ভারতে জলের উপরে অবস্থিত দীর্ঘতম সেতুসমূহের তালিকা "CM for a bridge parallel to Vikramshila Setu"।  "'Bridge parallel to Rajendra Setu to be ready in 3 years'"।
রেড হ্যাট

রেড হ্যাট ইনকর্পোরেটেড (ইংরেজি: Red Hat, Inc.) একটি আমেরিকান বহুজাতিক সফটওয়্যার কোম্পানি, যারা এন্টারপ্রাইজ কমুনিটিতে ওপেন সোর্স সফটওয়্যার সরবরাহ করে থাকে। ১৯৯৩ সালে গঠিত এ কোম্পানির সদর দপ্তর রলে, উত্তর ক্যারোলিনায় অবস্থিত। তবে বিশ্বব্যাপী তাদের অফিস রয়েছে। রেড হ্যাট তাদের এন্টারপ্রাইজ অপারেটিং সিস্টেম রেড হ্যাট এন্টারপ্রাইজ লিনাক্সের মাধ্যমে বিস্তৃত হয়। এছাড়াও তাদের রেড হ্যাট ভার্চুয়ালাইজেশন নামের একটি পণ্যও রয়েছে। সাথে সাথে রেড হ্যাট স্টোরেজ, অপারেটিং সিস্টেম প্ল্যাটফরম, মিডলওয়্যার, এপ্লিকেশন, ব্যবস্থাপনা পণ্য ও সমর্থন, প্রশিক্ষণ এবং পরামর্শ প্রদান করে। রেড হ্যাট অনেকগুলো ফ্রি সফটওয়্যার প্রকল্প গঠন, রক্ষণাবেক্ষণ করে ও সেগুলোতে অবদান রাখে। অনেকগুলো মালিকানাধীন সফটওয়্যার পণ্যের কোডবেস মার্জারের মাধ্যমে মালিকানা অর্জন করে এবং পরবর্তীতে ওপেন সোর্স লাইসেন্সের অধীনে সেগুলো প্রকাশ করে। মার্চ ২০১৬-এর হিসাব অনুযায়ী[হালনাগাদ], ইনটেলের পরে রেড হ্যাটই লিনাক্স কার্নেল ৪.১৪ সংস্করণের সবচেয়ে বড় করপোরেট অবদানকারী। রেড হ্যাট পেশাদার ওপেন সোর্স ব্যবসা মডেল অনুসরণ করে পরিচালিত হয়, যার মধ্যে সাবস্ক্রিপশন ভিত্তিক গ্রাহক সেবা, একটি কমুনিটির মশ্যে ডেভেলপমেন্ট ও ওপেন সোর্স সফটওয়্যার উন্নয়ন অন্তর্ভুক্ত। যাতে অন্য প্রোগ্রামাররা আরও নতুন কিছু সংযুক্ত করতে পারে ও উন্নয়ন করতে পারে, তাই মূলত তারা ওপেন সোর্স সফটওয়্যার প্রকাশ করে। রেড হ্যাট ওপেন সোর্স সফটওয়্যার পণ্য ব্যবহার করার জন্যে প্রয়োজনীয় সেবা, প্রশিক্ষণ ও ইন্টিগ্রেশন সেবা বিক্রি করে। গ্রাহকরা ২৪/৭ ভিত্তিতে সেবা ও রেড হ্যাট নেটওয়ার্কের মত সেবা পেতে একবারই মূল্য পিরিশোধ করে। সেপ্টেম্বর ২০১৪ সালে, যাইহোক, প্রধান নির্বাহী কর্মকর্তা জিম হোয়াইটহার্স্ট ঘোষণা করেন যে, রেড হ্যাট ক্লায়েন্ট সার্ভার থেকে ক্লাউড মোবাইলে স্থানান্তরিত হতে যাচ্ছে। রিচ বাইনাম, রেড হ্যাটের আইনি দলের একজন সদস্য, দাবি করেন লিনাক্সের এ সফলতা ও দ্রুত উন্নয়নের পেছনে রেড হ্যাট সহ অন্যান্য ওপেন সোর্স ব্যবসা ব্যবস্থার অবদান রয়েছে। "Finance.yahoo.com"। finance.yahoo.com। সংগ্রহের তারিখ অক্টোবর ১৪, ২০১৭।  "Investor FAQs"।  "Corporate Facts"। redhat.com। সংগ্রহের তারিখ আগস্ট ২৬, ২০০৬।  Corbet, Jonathan (অক্টোবর ২০, ২০১৭)। "A look at the 4.14 development cycle"। LWN.net। সংগ্রহের তারিখ ডিসেম্বর ২০, ২০১৭।  "Red Hat Selects Genesys Cloud Contact Center Tool to Transform Customer Experience"। ৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৮।  Vaughan-Nichols, Steven J. (সেপ্টেম্বর ২২, ২০১৪)। "Red Hat CEO announces a shift from client-server to cloud computing"। ZDNet.com।  Asay, Matt। "The Red Hat business model, Part II"। InfoWorld (ইংরেজি ভাষায়)। সংগ্রহের তারিখ আগস্ট ২৭, ২০১৭।
খিলগাঁও মডেল কলেজ

খিলগাঁও মডেল কলেজ খিলগাঁও ঢাকা বাংলাদেশের একটি বেসরকারি কলেজ । এই কলেজটি "খিলগাঁও মডেল বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। এছাড়া কলেজটিতে সক্রিয় রাজনৈতিক সংগঠন রয়েছে। ১৯৭০ সালে খিলগাঁও এলাকার শিক্ষানুরাগী গণ্যমান্য ব্যক্তিবর্গের নিরলস পরিশ্রমে খিলগাঁও মডেল কলেজটি প্রতিষ্ঠিত হয়। স্বল্প সময়েই কলেজটি উচ্চ মাধ্যমিক, স্নাতক (পাস) এবং ১৯৯৭-৯৮ শিক্ষাবর্ষে ৬টি বিষয়ে স্নাতক (সম্মান) কোর্স চালু হয়ে ক্রমান্বয়ে একটি বিষয়ে মাস্টার্স কোর্স চালু হয়েছে। খিলগাঁও মডেল বিশ্ববিদ্যালয় কলেজ জাতির পিতা বঙ্গবন্ধু শেখ মুজিবুর রহমানের উদ্বোধনের মধ্য দিয়ে ১৯৭০ সালে প্রতিষ্ঠিত এ কলেজটি এলাকার শিক্ষান্নোয়নে উল্লেখযোগ্য ভূমিকা রেখে চলেছে। এলাকাবাসীর যত্নশীলতা এবং কলেজের উন্নয়নে তাদের আন্তরিক প্রচেষ্টা খুবই উৎসাহব্যঞ্জক। অভিভাবকবৃন্দ এবং এলাকার গণ্যমান্য সুধীজনের সমর্থন ও পরামর্শ কলেজটিকে সাফল্যের পথে এগিয়ে যেতে সাহায্য করছে। কলেজে নিয়মিত সেমিস্টার পদ্ধতি চালু হয়েছে। বোর্ড ও বিশ্ববিদ্যালয়ের বিভিন্ন বিষয় পাঠ পরিকল্পনার মাধ্যমে যথাসময়ে সমাপ্ত করা এবং পর্যায়ক্রমিকভাবে পরীক্ষা নিয়ে ছাত্র-ছাত্রীদের মেধা মূল্যায়ন করা হয়, যার ফলশ্রুতিতে মাননীয় প্রধানমন্ত্রী কর্তৃক জাতীয় পর্যায়ে স্বর্ণপদক প্রাপ্ত হয়ে কলেজটির সুনাম প্রতিষ্ঠিত হয়। কলেজের সুন্দর, সুষ্ঠ এবং স্বাভাবিক পরিবেশ বজায় রাখার জন্য গভর্নিং বডির মাননীয় সভাপতি, সদস্যবৃন্দ, স্থানীয় বিদ্যোৎসাহী ব্যক্তিবর্গ, শিক্ষকগণ, কর্মচারীবৃন্দ এবং কলেজের ছাত্র-ছাত্রীবৃন্দ সদা সচেষ্ট। খিলগাঁও চৌরাস্তা সংলগ্ন প্রায় ৭ বিঘা জমির উপর নিরিবিলি ও অত্যন্ত মনোরম পরিবেশে প্রতিষ্ঠানটি অবস্থিত। প্রাণীবিদ্যা ইংরেজি ইসলামের ইতিহাস ও সংস্কৃতি সমাজকর্ম রাষ্ট্রবিজ্ঞান হিসাববিজ্ঞান ব্যবস্থাপনা মার্কেটিং বিবিএ (প্রফেশনাল) ফিন্যান্স এন্ড ব্যাংকিং উচ্চ মাধ্যমিক এ ভর্তির আবেদনের ক্ষেত্রে এস.এস.সি পরীক্ষায় ন্যূনতম জিপিএ ৩.৫০ থাকতে হবে। অনার্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সিতে ৩.৫০ এবং এইচ.এস.সিতে ৩.০০ থাকতে হবে। মাস্টার্সের ভর্তি অনার্সের সিজিপিএ এর উপর ভিত্তি করে নির্ধারিত হয়। মিরপুর কলেজ সরকারি কলেজ বেসরকারি কলেজ "খিলগাঁও মডেল কলেজ প্রিন্সিপালের বিরুদ্ধে কোটি টাকা অনিয়মের অভিযোগ"। দৈনিক ইনকিলাব। সংগ্রহের তারিখ ৩১ ডিসেম্বর ২০১৮।  আবাসিকের বৈশিষ্ট্য হারাচ্ছে খিলগাঁও[স্থায়ীভাবে অকার্যকর সংযোগ] প্রথম আলো "ছাত্রলীগের কমিটি নিয়ে বিতর্ক"। দৈনিক প্রথম আলো। ১৩ মে ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  স্নাতক ভর্তি | কেমন কলেজ চাই ক্যম্পাস | বর্ষ ৩৭, ১৬-৩১ অক্টোবর ২০১৮
সুয্যে লিনাক্স এন্টারপ্রাইজ

সুয্যে লিনাক্স এন্টারপ্রাইজ ডেস্কটপ (ইংরেজি: SUSE Linux Enterprise Desktop), পূর্বের নোভেল লিনাক্স ডেস্কটপ, সুয্যে কর্তৃক সরবরাহকৃত বাণিজ্যিক বাজার লক্ষ্য করে নির্মিত একটি লিনাক্স ডিস্ট্রিবিউশন। ২৪-৩৬ মাস অন্তর, এর নতুন প্রধান সংস্করণগুলো প্রকাশিত হয়। আর ছোট সংস্করণগুলো, সার্ভিস প্যাক, ৯-১২ মাস অন্তর প্রকাশিত হয়। সুয্যে লিনাক্স এন্টারপ্রাইজ পণ্যগুলো ওপেনসুয্যে থেকে অনেক বেশি পরীক্ষিত। সুয্যে লিনাক্স এন্টারপ্রাইজ ডেস্কটপের সর্বশেষ সংস্করণ হলো ১৫। এটাতে ইভোল্যুশন ৩.২৬ সহ আরও অনেক ওপেন সোর্স প্যাকেজ অন্তর্ভুক্ত থাকে, যেমন— দিয়া, টাইগারভিএনসি, এবং আইএফটিপি। [১] "The Definitive Guide to SUSE Linux Enterprise Server - Sander van Vugt - Google Books"। সংগ্রহের তারিখ ২০১৭-০৩-০৬।  "DistroWatch.com: SUSE Linux Enterprise"। সংগ্রহের তারিখ ২০১৭-০৩-০৬।  Peter Galli (২০০৬)। "Novell aims rebranded SUSE Linux 10 at enterprise desktops"। eWeek। ২০০৮-০৭-২৫ তারিখে মূল থেকে আর্কাইভ করা। সংগ্রহের তারিখ ২০০৯-০১-০২।
মাদ্রাসা-এ তৈয়্যবিয়া ইসলামিয়া সুন্নিয়া ফাজিল

মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) চট্টগ্রাম জেলার হালিশহর থানায় অবস্থিত একটি আলিয়া মাদ্রাসা ও ধর্মীয় শিক্ষাপ্রতিষ্ঠান। তবে মাদ্রাসাটি তৈয়্যবিয়া ইসলামিয়া সুন্নিয়া ফাজিল মাদ্রাসা নামেও পরিচিত। ১৯৭৫ সালে প্রতিষ্ঠিত এই আলিয়া মাদ্রাসা আনজুমান এ রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে। মাদ্রাসাটি উচ্চ ডিগ্রির জন্য ইসলামি আরবি বিশ্ববিদ্যালয় অধিভুক্ত একটি মাদ্রাসা। মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) মাদ্রাসা চট্টগ্রাম শহরের মধ্য হালিশহর থানা এলাকায় অবস্থিত। ইসলামি শিক্ষা ও যুগোপযোগী জ্ঞান-বিজ্ঞান শিক্ষা প্রদানের লক্ষ্যে ১৯৭৫ সালের ১৬ জানুয়ারি প্রতিষ্ঠাতা সৈয়দ মুহাম্মাদ তৈয়ব শাহের উদ্যোগে প্রতিষ্ঠা লাভ করে। প্রাথমিকভাবে এই মাদ্রাসা ইবতেদায়ী মাদ্রাসা হিসাবে কার্যক্রম চালু করে। ১৯৮৩ সালের ১ জানুয়ারি বাংলাদেশ মাদরাসা শিক্ষা বোর্ড কর্তৃক সরকারীভাবে অনুমতি লাভ। এরপরে ১৯৮৪ সালের ১ জানুয়ারি দাখিল শ্রেণীর স্বীকৃতি লাভ করে এবং ১৯৯৪ সালের ১ জুলাই আলিম শ্রেণীর স্বীকৃতি লাভ করে। ২০০১ সালের ১ জুলাই ফাযিল পরীক্ষায় অংশগ্রহণের অনুমতি লাভ করে। এরপরে ২৯ মে ২০০৭ সালে ইসলামী বিশ্ববিদ্যালয়, বাংলাদেশের অধিভুক্তি প্রতিষ্ঠান হয়। ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত হয়। অত্র মাদ্রাসায় ৪ তলা বিশিষ্ট ১টি আবাসিক ভবন, ৫ তলা বিশিষ্ট ১টি একাডেমিক ভবন ও ৫ তলা বিশিষ্ট ১টি আবাসিক ভবন রয়েছে। মাদ্রাসার সম্মুখে রয়েছে ঐতিহ্যবাহী জামে মসজিদ। এছাড়াও ১টি কম্পিউটার ল্যাব, ২টি আইসিটি কক্ষ, ১টি সুপরিসর লাইব্রেরি ও হিফজখানা, ১টি ডাইনিং হল, ২টি শিক্ষক ও কর্মচারী আবাসন, ২০টি ছাত্রাবাস কক্ষ রয়েছে। ছাত্র-ছাত্রীদেরকে ইসলামের সঠিক রূপরেখা আহলে সুন্নাত ওয়াল জামাতের মৌলিক আক্বিদা-বিশ্বাস, ইতিহাস-ঐতিহ্য, যুগোপযোগী আধুনিক জ্ঞান-বিজ্ঞান ও প্রযুক্তি সম্পর্কে যথার্থ শিক্ষাদানের মাধ্যমে আদর্শবান দেশপ্রেমিক, সুনাগরিক হিসেবে গড়ে তোলা, উপরন্তু আল্লাহ এবং তার প্রিয় মুহাম্মাদের সন্তুষ্টি অর্জন করা। ১. ইবতেদায়ী (প্রাথমিক) স্তরঃ শিশু শ্রেণি পর্যন্ত। ২. জুনিয়র দাখিল (নিম্ন মাধ্যমিক) স্তরঃ ৬ষ্ঠ শ্রেণি থেকে ৮ম শ্রেণি পর্যন্ত। ৩. দাখিল বা (মাধ্যমিক) স্তরঃ নবম থেকে দশম শ্রেণি পর্যন্ত। ৪. আলিম (উচ্চ মাধ্যমিক) স্তরঃ আলিম ১ম, ২য় বর্ষ। ৫. ফাযিল (ডিগ্রী) স্তরঃ (৩ বছর মেয়াদী) ১ম,২য়,৩য় বর্ষ। এই মাদ্রাসার অধ্যক্ষ হিসেবে দায়িত্বরত আছেন মুহাম্মদ বদিউল আলম রিজভী। তৎকালীন অধিভুক্ত কুষ্টিয়া ইসলামী বিশ্ববিদ্যালয় কর্তৃক অনুমোদিত ১১ সদস্য বিশিষ্ট পরিচালনা পরিষদের তত্ত্বাবধানে ৩৬ জন সুযোগ্য ও সুদক্ষ শিক্ষকমন্ডলী দায়িত্বরত আছেন। "Madrasha-E-Tayabia Islamia Sunnia Fazil, Bandar, Chittagong"। সংগ্রহের তারিখ ২ ডিসেম্বর ২০১৮।  "Madrasha-E-Tayabia Islamia Sunnia Fazil, Bandar, Chittagong"। সংগ্রহের তারিখ ৫ ডিসেম্বর ২০১৮।
চাটখিল পৌরসভা

চাটখিল পৌরসভা বাংলাদেশের নোয়াখালী জেলার অন্তর্গত একটি পৌরসভা। চাটখিল পৌরসভার আয়তন ১৪.৬০ বর্গ কিলোমিটার। ২০১১ সালের আদমশুমারি অনুযায়ী চাটখিল পৌরসভার জনসংখ্যা ৩১,৩৯৫ জন। চাটখিল উপজেলার মধ্যাংশে চাটখিল পৌরসভার অবস্থান। নোয়াখালী জেলা সদর থেকে এ পৌরসভার দূরত্ব প্রায় ৩৮ কিলোমিটার। এ পৌরসভার উত্তরে বদলকোট ইউনিয়ন, পশ্চিমে পরকোট ইউনিয়ন, দক্ষিণ-পশ্চিমে হাটপুকুরিয়া ঘাটলাবাগ ইউনিয়ন, দক্ষিণে নোয়াখলা ইউনিয়ন এবং পূর্বে পাঁচগাঁও ইউনিয়ন ও মোহাম্মদপুর ইউনিয়ন অবস্থিত। চাটখিল পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এটি একটি 'ক' শ্রেণীর পৌরসভা। ওয়ার্ডভিত্তিক চাটখিল পৌরসভার এলাকাসমূহ হল: ১ জানুয়ারি, ১৯৯৫ সালে চাটখিল পৌরসভা প্রতিষ্ঠা লাভ করে। ২০১১ সালের আদমশুমারি অনুযায়ী চাটখিল পৌরসভার স্বাক্ষরতার হার ৭০.১%। এ পৌরসভায় ১টি কলেজ, ৫টি মাধ্যমিক বিদ্যালয় এবং ১২টি প্রাথমিক বিদ্যালয় রয়েছে। কলেজ চাটখিল মহিলা কলেজ মাধ্যমিক বিদ্যালয় চাটখিল পাঁচগাঁও সরকারি উচ্চ বিদ্যালয় চাটখিল সরকারি বালিকা উচ্চ বিদ্যালয় মির্জাপুর মুক্তিযোদ্ধা আবদুর রহিম পৌর উচ্চ বিদ্যালয় ভীমপুর বহুমুখী উচ্চ বিদ্যালয় ছয়ানী টবগা আজম বালিকা উচ্চ বিদ্যালয় প্রাথমিক বিদ্যালয় পূর্ব ফতেহপুর সরকারি প্রাথমিক বিদ্যালয় টবগা আজম বালক সরকারি প্রাথমিক বিদ্যালয় টবগা আজম বালিকা সরকারি প্রাথমিক বিদ্যালয় দশানী টবগা সরকারি প্রাথমিক বিদ্যালয় ত্রিঘরিয়া পূর্ব ফতেহপুর সরকারি প্রাথমিক বিদ্যালয় পশ্চিম সুন্দরপুর সরকারি প্রাথমিক বিদ্যালয় ভীমপুর সরকারি প্রাথমিক বিদ্যালয় মির্জাপুর সরকারি প্রাথমিক বিদ্যালয় সুন্দরপুর সরকারি প্রাথমিক বিদ্যালয় চাটখিল পি. জি. সরকারি প্রাথমিক বিদ্যালয় আম্বিয়া সরকারি প্রাথমিক বিদ্যালয় চাটখিল আদর্শ সরকারি প্রাথমিক বিদ্যালয় নোয়াখালী সদর উপজেলা থেকে চাটখিল পৌরসভায় জননী বাস সার্ভিস যোগে সহজেই যাতায়াত করা যায়। বৈদেশিক মুদ্রা আহরণে বাংলাদেশে ২য় (দ্বিতীয়), প্রবাসী (৮৯%), চাকুরীজীবি (৭%), কৃষক (৩%), অন্যান্য (১%)। বর্তমান পরিষদ চাটখিল উপজেলা চাটখিল থানা নোয়াখালী জেলা "কমিউনিটি সিরিজ (নোয়াখালী), বিবিএস" (পিডিএফ)। bbs.gov.bd। ২০২২-০৯-২৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০১-০২।  "কলেজ, চাটখিল পৌরসভা"। banbeis.gov.bd। ২০২২-০৮-১০ তারিখে মূল থেকে আর্কাইভ করা। সংগ্রহের তারিখ ২০২৩-০১-০২।  "মাধ্যমিক বিদ্যালয়, চাটখিল পৌরসভা"। banbeis.gov.bd। ২০২২-০৮-১০ তারিখে মূল থেকে আর্কাইভ করা। সংগ্রহের তারিখ ২০২৩-০১-০২।  "প্রাথমিক বিদ্যালয়, চাটখিল পৌরসভা"। dpe.gov.bd। ২০২২-০৯-২৭ তারিখে মূল থেকে আর্কাইভ করা। সংগ্রহের তারিখ ২০২৩-০১-০২।  "বর্তমান পরিষদ, চাটখিল পৌরসভা" (পিডিএফ)। ecs.gov.bd। সংগ্রহের তারিখ ২০২৩-০১-০২।
সিদ্ধেশ্বরী ডিগ্রী কলেজ

সিদ্ধেশ্বরী ডিগ্রি কলেজ ঢাকার রমনায় অবস্থিত বাংলাদেশের একটি বেসরকারি কলেজ। এই কলেজটি "সিদ্ধেশ্বরী বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি রাজধানীর অন্যতম কলেজের স্বীকৃতি পেয়েছে। কলেজ প্রতিষ্ঠিত হয় ১৯৬২ সালে। কলেজটি দাঁড়িয়েছে ০.৫২ একর জমির উপর। অধ্যক্ষ শেখ জুলহাস উদ্দিন সিদ্ধেশ্বরী ডিগ্রী কলেজে মানবিক, ব্যবসায় শিক্ষা, ও বিজ্ঞান বিভাগ এই তিনটি অনুষদের অধীনে অনেকগুলো অনুষদ রয়েছে। বাংলা বিভাগ ইংরেজি বিভাগ ইসলামের ইতিহাস ও সংস্কৃতি দর্শন বিভাগ সামাজিক বিজ্ঞান অর্থনীতি বিভাগ মনোবিজ্ঞান বিভাগ প্রাণরসায়ন বিভাগের গণিত বিভাগ হিসাববিজ্ঞান বিভাগ মার্কেটিং বিভাগ ব্যবস্থাপনা বিভাগ সিদ্ধেশ্বরী বালক উচ্চ মাধ্যমিক বিদ্যালয় সরকারি কলেজ বেসরকারি কলেজ জাতীয় বিশ্ববিদ্যালয় "Muggers kill student"। দৈনিক ডেইলি স্টার।  "সিদ্ধেশ্বরী ডিগ্রী কলেজ"। সিদ্ধেশ্বরী ডিগ্রী কলেজ। ২৩ ডিসেম্বর ২০১৮ তারিখে মূল থেকে আর্কাইভ করা।  "Siddheswari degree college"। infomap24.com। [স্থায়ীভাবে অকার্যকর সংযোগ] "SIDDHESWARI COLLEGE - 6416"। এনইউ ইনফো।
চাটখিল থানা

চাটখিল থানা বাংলাদেশের নোয়াখালী জেলার অন্তর্গত চাটখিল উপজেলার একটি থানা। চাটখিল উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম চাটখিল থানার আওতাধীন। পৌরসভা: চাটখিল ইউনিয়নসমূহ: ১নং সাহাপুর ২নং রামনারায়ণপুর ৩নং পরকোট ৪নং বদলকোট ৫নং মোহাম্মদপুর ৬নং পাঁচগাঁও ৭নং হাটপুকুরিয়া ঘাটলাবাগ ৮নং নোয়াখলা ৯নং খিলপাড়া খিলপাড়া পুলিশ তদন্ত কেন্দ্র সাহাপুর পুলিশ তদন্ত কেন্দ্র (প্রস্তাবনা রয়েছে) চাটখিল উপজেলা নোয়াখালী জেলা
কাশিনাথপুর মহিলা ডিগ্রি কলেজ

কাশিনাথপুর মহিলা ডিগ্রি কলেজ আমিনপুর থানার একটি অন্যতম মহিলা কলেজ। ২০০২ সালে প্রতিষ্ঠা করা হয় কাশিনাথপুর মহিলা ডিগ্রি কলেজ। ২০০২ সালে রাজশাহী শিক্ষা বোর্ড কর্তৃক বিজ্ঞান, ব্যবসায় শিক্ষা ও মানবিক বিভাগে মোট ১৪ টি বিষয়ে একাদশ ও দ্বাদশ শ্রেণীর শিক্ষাদানের অনুমতি পায় কলেজটি। তখন ছাত্রী ছিল মাত্র ৩০ জন ও শিক্ষক ছিলো মাত্র ৭ জন। তখন অধ্যক্ষ ছিলেন মোঃ আব্দুল আওয়াল ও পরে অধ্যক্ষ হোন মোছাঃ রোকসানা খানম। ২০০৪ সালে কলেজের প্রথম পাবলিক পরীক্ষায় ১৬ জন অংশগ্রহণ করে ৭ জন কৃতকার্য হয়। তারপর আসতে আসতে বছর দশেকের মধ্যে ছাত্রীসংখ্যা বেড়ে ১,৭২২ জন ও শিক্ষক/শিক্ষীকার সংখ্যা হয় ৪০ জন। ২০১১ সালে জাতীয় বিশ্ববিদ্যালয়ের অধীনে ডিগ্রি কোর্স চালু করা হয় কলেজে তখন ২০১০-১১ শিক্ষাবর্ষে ৫৪ জন ছাত্রী ভর্তি হয়। বর্তমানে ডিগ্রি কোর্সে মোট ছাত্রীসংখ্যা ৭১৪ জন। উচ্চ মাধমিক আবশ্যিক বিষয়ঃ বাংলা ইংরেজি তথ্য ও যোগাযোগ প্রযুক্তি বিজ্ঞান বিভাগঃ পদার্থ বিজ্ঞান রসায়ন জীব বিজ্ঞান উচ্চতর গণিত পরিসংখ্যান মানবিক বিভাগঃ অর্থনীতি সমাজবিজ্ঞান যুক্তিবিদ্যা চারু ও কারুকলা ইসলাম শিক্ষা ইসলামের ইতিহাস ও সংস্কৃতি পৌরনীতি ও সুশাসন ইতিহাস ব্যবসায় শিক্ষা বিভাগঃ হিসাববিজ্ঞান ব্যবসায় সংগঠন ও ব্যবস্থাপনা উৎপাদন ব্যবস্থাপনা ও বিপণন ডিগ্রি বাংলা জাতীয় ভাষা ইংরেজি অর্থনীতি সমাজবিজ্ঞান দর্শন ইসলামিক স্টাডিজ ইসলামের ইতিহাস ও সংস্কৃতি রাষ্ট্রবিজ্ঞান ইতিহাস হিসাববিজ্ঞান ব্যবস্থাপনা কাশিনাথপুর মহিলা ডিগ্রি কলেজে রয়েছে সর্বমোট ৪টি ভবন। যার একটি ৪ তল বিশিষ্ট, একটি ৩ তল বিশিষ্ট, একটি ১ তল বিশিষ্ট আর ১ টি আধা পাকা টিনশেডের ভবন। ২ তল বিশিষ্ট ভবনটিতে রয়েছে প্রশাসনিক কক্ষ, লাইব্রেরি আর শিক্ষা কক্ষ। কলেজটিতে রয়েছে একটি "'মুক্ত মঞ্চ"' যাতে বার্ষিক সকল অনুষ্ঠান অনুষ্ঠিত হয়।
সেন্টওএস

সেন্টওএস (ইংরেজি: CentOS, কমুনিটি এন্টারপ্রাইজ অপারেটিং সিস্টেম) একটি ফ্রি, এন্টারপ্রাইজ-ক্লাশ, কম্যুনিটি-সমর্থিত লিনাক্স ডিস্ট্রিবিউশন। জানুয়ারি ২০১৪তে, সেন্টওএস রেড হ্যাটের সাথে প্রাতিষ্ঠানিকভাবে যুক্ত হয়, যদিও তারা রেড হ্যাট এন্টারপ্রাইজ লিনাক্স স্বাধীন থাকবে বলে জানায়। under a new CentOS governing board. প্রথম সেন্টওএস মে ২০০৪ সালে প্রকাশিত হয়, যার সংস্করণ ছিলো ২, যেটি আরএইচইএল ২.১এএস সংস্করণের ফোর্ক ছিলো। "Frequently Asked Questions about CentOS in general: 1. What is CentOS Linux?"। centos.org। ২০১৪-১০-১২। ২০১৯-০৯-১২ তারিখে মূল থেকে আর্কাইভ করা। সংগ্রহের তারিখ ২০১৪-১১-০২।  "Red hat + CentOS"। Red Hat। সংগ্রহের তারিখ ২০১৪-০৪-১৫।  Karanbir Singh (২০১৪-০১-০৭)। "CentOS Project joins forces with Red Hat"। centos.org। সংগ্রহের তারিখ ২০১৪-০১-০৮।  "CentOS Governance"। centos.org। ২০১৪। সংগ্রহের তারিখ ২০১৪-০১-০৮।  Karanbir Singh (২০১৪-১২-০৯)। "Karanbir Singh: CentOS Linux: A Continuously integrating platform"। youtube.com। সংগ্রহের তারিখ ২০১৬-০৬-০৪।
ওরিয়ল বাস্কোয়েটস

ওরিয়ল বুস্কেৎস মাস (জন্ম ২০ জারুয়ারী ১৯৯৯) হলেন একজন স্পেনীয় পেশাদার ফুটবলার যিনি এফসি বার্সেলোনা বি-এ একজন ডিফেন্সিভ মিডফিল্ডার হিসেবে খেলে থাকেন। জন্ম, স্পেনের উত্তর-পর্বাঞ্চলে অবস্থিত সাবেক স্বায়ত্বশাসিত এবং বর্তমানে স্বাধীন অঞ্চল কাতালোনিয়া-এর জিরোনা প্রদেশের সেস্ত ফেলিউ দ্য গুইক্সোস পৌরসভায় , বাস্কোয়েটস ২০০৭ সালে মাত্র ৮ বছর বয়সে জনপ্রিয় স্পেনীয় ক্লাব এফসি বার্সেলোনা-এর তরুন কিশোর ভিত্তিক দলে একটি সফল ট্রায়াল দেয়ার পর যোগ দেন। ক্রমে অগ্রগতির ফলে পরবর্তীতে, ২০১৭ সালের ২৯শে এপ্রিল বার্সেলোনার দ্বিতীয় সারির দল দ্য রিজার্ভস-এ তার অভিষেক হয়, তখনও তিনি একজন কিশোর ছিলেন, স্পেনের তৃতীয় সারির লিগ সেগুন্দা ডিভিশন বি-এ ঘরের মাঠে হওয়া খেলায় স্পেনীয় ক্লাব এই প্রাট-এর বিপক্ষে খেলা শুরুর পরের একটু বেশি সময় পরেই তার দলের আরেক খেলোয়াড় আলর্বেতো পেরেয়া-এর বদলে মাঠে নামেন, খেলায় তার দল ২-০ গোলে জয়লাভ করে। বাস্কোয়েটস, ২০১৭ সালের ১৯শে আগস্ট প্রথম একজন পেশাদার খেলোয়াড় হিসেবে খেলতে নামেন, যেখানে তিনি স্পেনের দ্বিতীয় সারির পেশাদার লিগ সেগুন্দা ডিভিশন-এ রিয়াল ভায়াদোলিদ-এর (যাকে লা লিগা ২ বলা হয়ে থাকে) বিপক্ষে অন্যের মাঠের খেলায় ২-১ গোল ব্যবধানে জয় দিয়ে শুরু করেন। বুস্কেৎসের বড় ভাই, পল, একজন ফুটবলার, তিনি একজন গোলকিপার হিসেবে খেলে থাকেন। "Oriol Busquets: un lujo de centrocampista que se fijaba en Deco" [Oriol Busquets: deluxe midfielder who looked up to Deco]। Sport (স্পেনীয় ভাষায়)। ৮ জুলাই ২০১৪। সংগ্রহের তারিখ ১৯ আগস্ট ২০১৭।  "FC Barcelona B 2–0 AE Prat: Reserves clinch top spot"। FC Barcelona। ২৯ এপ্রিল ২০১৭। সংগ্রহের তারিখ ২৫ আগস্ট ২০১৭।  "El Barça B se escapa vivo de Zorrilla" [Barça B escape from Zorrilla alive]। Marca (স্পেনীয় ভাষায়)। ১৯ আগস্ট ২০১৭। সংগ্রহের তারিখ ১৯ আগস্ট ২০১৭।  "Los hermanos Busquets, cara a cara por primera vez" [The Busquets brothers, face to face for the first time] (স্পেনীয় ভাষায়)। FC Barcelona। ২৮ জুলাই ২০১৬। সংগ্রহের তারিখ ২০ আগস্ট ২০১৭।  FC Barcelona official profile বিডিফুটবলে ওরিয়ল বাস্কোয়েটস (ইংরেজি)
ক্রেগ স্পিয়ারম্যান

ক্রেগ মারে স্পিয়ারম্যান (ইংরেজি: Craig Spearman; জন্ম: ৪ জুলাই, ১৯৭২) অকল্যান্ডে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৫ থেকে ২০০১ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন ‘স্পিয়ার্স’ ডাকনামে পরিচিত ক্রেগ স্পিয়ারম্যান। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও সেন্ট্রাল ডিস্ট্রিক্টস এবং প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। অকল্যান্ডের কেলস্টোন বয়েজ হাই স্কুলে অধ্যয়ন করেছেন। এরপর নিউজিল্যান্ডের মাসে বিশ্ববিদ্যালয়ে পড়াশুনো করেন ক্রেগ স্পিয়ারম্যান। তবে, গ্লুচেস্টারশায়ারের তৎকালীন কোচ ও সতীর্থ জন ব্রেসওয়েলের পরামর্শক্রমে ক্রিকেট খেলার সাথে জড়িত হয়ে পড়েন। এ সুযোগকে কাজে লাগিয়ে স্মরণীয় করে রাখেন নিজেকে। ব্রিস্টলে প্রথম খেলাতেই সেঞ্চুরি করেছিলেন তিনি। ২০০৪ সালে গ্লস্টারে মিডলসেক্সের বিপক্ষে ৩৪১ রানের মনোজ্ঞ ইনিংস উপহার দেন ক্রেগ স্পিয়ারম্যান। তার এ ইনিংসটিতে ছয়টি ছক্কা ও ৪০টি চারের মার ছিল। এর ফলে ডব্লিউ জি গ্রেসের গড়া রেকর্ডকে ম্লান করে দিয়ে গ্লুচেস্টারশায়ারের পক্ষে ব্যক্তিগত সর্বোচ্চ রানের নতুন রেকর্ড গড়েন। এরপর থেকে তিনি তার রান সংগ্রহের ধারা অব্যাহত রাখেন। তারপর আরও দুইটি দ্বি-শতক রানের ইনিংস খেলেছিলেন তিনি। ২০০৫ সালে অক্সফোর্ডের বিপক্ষে অনুষ্ঠিত খেলায় এক ওভারে ৩৪ রান হাঁকিয়েছিলেন ক্রেগ স্পিয়ারম্যান। ২০০৬ সালে কাউন্টির ইতিহাসের ৪র্থ খেলোয়াড় হিসেবে নর্দাম্পটনশায়ারের বিপক্ষে উভয় ইনিংসে সেঞ্চুরি করার কীর্তিগাঁথা রচনা করেন। চ্যাম্পিয়নশীপ প্রতিযোগিতায় ঐ বছর তিনি ১৩৭০ রান তুলেছিলেন। ২০০৯ সালে কাউন্টি চ্যাম্পিয়নশীপে মাত্র ছয়টি খেলায় অংশ নেয়ার সুযোগ পেয়েছিলেন। ২২.৮৮ গড়ে ২০৬ রান তুলতে পেরেছিলেন। ঐ বছর শেষে ক্লাবের সাথে চুক্তি ছিন্ন করেন। সমগ্র খেলোয়াড়ী জীবনে ১৯ টেস্ট ও ৫১টি একদিনের আন্তর্জাতিকে অংশগ্রহণের সুযোগ ঘটে ক্রেগ স্পিয়ারম্যানের। ১৫ ডিসেম্বর, ১৯৯৫ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তার। ডানহাতি উদ্বোধনী ব্যাটসম্যান ক্রেগ স্পিয়ারম্যানের টেস্ট অভিষেক ঘটে ক্রাইস্টচার্চে ডিসেম্বর, ১৯৯৫ সালে সফরকারী পাকিস্তানের বিপক্ষে। তবে, টেস্ট দলে নিজেকে স্থায়ীভাবে কখনো প্রতিষ্ঠালাভে সক্ষমতা দেখাতে পারেননি তিনি। একবারই তিন অঙ্কের কোঠা স্পর্শ করতে পেরেছিলেন। জিম্বাবুয়ের বিপক্ষে ১১২ রানের ইনিংস খেলেছিলেন তিনি। তা স্বত্ত্বেও, ১৯৯৬ সালের ক্রিকেট বিশ্বকাপে নিউজিল্যান্ড দলের অন্যতম সদস্যরূপে মনোনীত হয়েছিলেন। আন্তর্জাতিক ক্রিকেট থেকে অবসর গ্রহণের পর ২০০১ সালে ইংল্যান্ডে চলে যান। সেখানে তিনি ব্যাংকিং খাতে চাকরি করতে থাকেন। "Most Runs in an Innings for Gloucestershire"। CricketArchive।  "The XI worst overs"। Wisden Cricketer। ESPNcricinfo.com। আগস্ট ২০০৫।  "Spearman ends Gloucestershire career"। County Cricket 2009। ESPNcricinfo.com। ২ অক্টোবর ২০০৯।  "1995-1996 Wills World Cup - 5th Match - Netherlands v New Zealand - Vadodara"। HowStat। ১৮ ফেব্রুয়ারি ২০০৭। সংগ্রহের তারিখ ১৩ মার্চ ২০১৫।  ইএসপিএনক্রিকইনফোতে ক্রেগ স্পিয়ারম্যান (ইংরেজি) ক্রিকেটআর্কাইভে ক্রেগ স্পিয়ারম্যান (সদস্যতা প্রয়োজনীয়) (ইংরেজি)